Dokter Jacques De Vos Daag Die Raad Vir Gesondheidsberoepe Voor Die Hof - Joy! Digital
Dokter Jacques De Vos Daag Die Raad Vir Gesondheidsberoepe Voor Die Hof
Deur: Doctors for Life
Dr. Jacques de Vos, wie se professionele verhoor sedert 2017 deur die HPCSA vertraag is, het die Noord-Gautengse hooggeregshof versoek om die Raad Vir Gesondheidsberoepe HPCSA te dwing om die verhoor teen hom af te handel.
Dr. De Vos is in 2017 uit die ginekologie rotasie geskors tydens sy internskap by die 2 Militêre Hospitaal in Kaapstad nadat hy vir 'n vrou gesê het dat haar ongebore baba van 19 weke 'n volwaardige menslike lewe is.
Sedert Julie 2017 word dr. De Vos verhoed om te praktiseer en is hy van onprofessionele gedrag aangekla. Die afgelope drie en 'n half jaar het die HPCSA die verhoor teen hom vertraag, aansoek gedoen om uitstel en toe die klagte teen dr. De Vos teruggetrek om dit byna 'n jaar later weer in te stel.
In Desember 2019 het dr. De Vos onskuldig gepleit op die aanklagte teen hom. Ondanks die beste pogings van sy regspan, het die HPCSA dr. De Vos se pleidooie om sy saak te stel, geïgnoreer. In September 2020 het die HPCSA die aanklagte weer teruggetrek. Advokate van dr. De Vos sal in die hooggeregshof betoog dat hy geregtig is op skuldigbevinding of dat hy vrygespreek moet word omdat hy reeds onskuldige gepleit het en dat die HPCSA dringend met die verhoor moet voortgaan.
Dr. De Vos, wat aan 'n rolstoel vasgekluister is, ervaar steeds vooroordeel as gevolg van die vertragings, die versuim om by die sperdatums te hou en die versuim om inligting aan hom en sy span te verskaf oor sy vermeende "misdrywe". Dit ondanks die feit dat dr. De Vos gereed is om sy saak te stel en ten spyte van kundige getuies in menslike anatomie en psigiatrie wat bereid is om te getuig.
Dr. De Vos is 'n lid van Doctors For Life International wat hom bystaan in hierdie saak, insluitend met fondsinsameling om sy onkoste te dek (alle prokureurswerk is egter pro-bono) en reëlings met die kundige getuies te tref. Vir meer inligting, kontak Doctors For Life by mail@dfl.org.za